CELEX: 32020R1702
Language: sl
Date: 2020-11-10 00:00:00
Title: Izvedbena uredba Komisije (EU) 2020/1702 z dne 10. novembra 2020 o uvrstitvi določenega blaga v kombinirano nomenklaturo

16.11.2020   
               
               
                  SL
               
               
                  Uradni list Evropske unije
               
               
                  L 382/4
               
            
         IZVEDBENA UREDBA KOMISIJE (EU) 2020/1702
         z dne 10. novembra 2020
         o uvrstitvi določenega blaga v kombinirano nomenklaturo
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (1) ter zlasti člena 57(4) in člena 58(2) Uredbe,
         ob upoštevanju naslednjega:
         
                     (1)
                  
                  
                     Da bi se zagotovila enotna uporaba kombinirane nomenklature, priložene k Uredbi Sveta (EGS) št. 2658/87 (2), je treba sprejeti ukrepe za uvrstitev blaga iz Priloge k tej uredbi.
                  
               
                     (2)
                  
                  
                     Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
                  
               
                     (3)
                  
                  
                     Po teh splošnih pravilih bi bilo blago iz stolpca 1 razpredelnice iz Priloge treba uvrstiti pod oznako KN v stolpcu 2 na podlagi utemeljitve v stolpcu 3 navedene razpredelnice.
                  
               
                     (4)
                  
                  
                     Primerno je določiti, da se lahko imetnik v skladu s členom 34(9) Uredbe (EU) št. 952/2013 še nekaj časa sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
                  
               
                     (5)
                  
                  
                     Ukrepi iz te uredbe so v skladu z mnenjem Odbora za carinski zakonik –
                  
               SPREJELA NASLEDNJO UREDBO:
         
            Člen 1
            Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
         
         
            Člen 2
            V skladu s členom 34(9) Uredbe (EU) št. 952/2013 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
         
         
            Člen 3
            Ta uredba začne veljati dvajseti dan po objavi v Uradnem listu Evropske unije.
            Ta uredba je v celoti zavezujoča in se neposredno uporablja v vseh državah članicah.
         
         
            V Bruslju, 10. novembra 2020
            
               
                  Za Komisijo
               
               
                  V imenu predsednice
               
               Gerassimos THOMAS
               
                  Generalni direktor
               
               
                  Generalni direktorat za obdavčenje in carinsko unijo
               
            
         
         
            (1)  UL L 269, 10.10.2013, str. 1.
         
            (2)  Uredba Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (UL L 256, 7.9.1987, str. 1).
      
      
         
            PRILOGA
            
                        Opis blaga
                     
                     
                        Uvrstitev (oznaka KN)
                     
                     
                        Utemeljitev
                     
                  
                        (1)
                     
                     
                        (2)
                     
                     
                        (3)
                     
                  
                        Sistem za navijanje kabla, sestavljen iz naslednjih delov:
                        
                                    —
                                 
                                 
                                    kabel s konektorjem (vtičem) na enem koncu za napetost do vključno 1 000  V;
                                 
                              
                                    —
                                 
                                 
                                    plastični navijalnik za kabel, opremljen z vzmetnim navijalnim mehanizmom (vključno z zavornim sistemom za zaustavitev navijanja), medeninastim kontaktnim sistemom za prenos električnega toka in plastičnim priborom.
                                 
                              Zasnovan je za vgraditev v sesalnik.
                        Glej sliki  (*1).
                     
                     
                        8544 42 90 
                     
                     
                        Uvrstitev opredeljujeta splošni pravili 1 in 6 za razlago kombinirane nomenklature, opomba 3 k oddelku XVI ter besedilo oznak KN 8544 , 8544 42  in 8544 42 90 .
                        Uvrstitev pod tarifno številko 8508  kot del sesalnika je izključena, saj na podlagi njegovih objektivnih značilnosti izdelka ni mogoče opredeliti kot samo ali zlasti primernega za sesalnik.
                        Izdelek je kombiniran stroj (njegovi deli so sestavljeni, tako da tvorijo integralno celoto) v smislu opombe 3 k oddelku XVI, ki je sestavljen predvsem iz kabla, opremljenega s konektorjem iz tarifne številke 8544 , in navijalnika iz tarifne številke 8479 . Glavno funkcijo stroja opravlja kabel.
                        Izdelek je zato treba uvrstiti pod oznako KN 8544 42 90  kot drugi električni vodniki, za napetost do vključno 1 000  V, s konektorji.
                     
                  
               
            
               (*1)  Sliki sta zgolj informativni.